**Hotărârile Adunării Generale a celor 4 Secţiuni reunite ale Membrilor CCINA Constanţa**

Adunarea Generală a celor 4 Secţiuni reunite ale Membrilor CCINA Constanţa s-a desfăşurat în data de 26 martie a.c. ora 11.00. Adunarea s-a desfăşurat statutar, din punct de vedere al modului de convocare şi al prezenţei numărul de firme membre, fiind prezente 142 firme. Având în vedere instituirea stării de urgenţă şi măsurile restrictive impuse de catre autoritati, 137 firme membre au transmis mandate de reprezentare şi 5 au fost prezente, din totalul de 271 firme membre care au cotizaţia achitată la zi, astfel Adunarea a fost statutară si fiind întrunit cvorumul necesar adoptării hotărârilor Adunării Generale a celor 4 Secţiuni Reunite.

Ordinea de zi aprobată de Colegiul de Conducere în sesiunea trimestrială din data de 06.03.2020 a fost supusă aprobării, astfel cum a fost comunicată şi prezentată si a fost aprobată cu unanimitate de voturi.

În urma prezentării şi dezbaterii materialelor înscrise pe ordinea de zi, în cadrul Adunării Generale a celor 4 Sectiuni reunite ale Membrilor CCINA Constanţa, s-au adoptat următoarele hotărâri:

1. S-a luat act de Raportul Colegiului de Conducere privind activitatea desfășurată de CCINA Constanța în anul 2019.

2. S-a luat act de situația economico-financiară a CCINA Constanța la 31.12.2019 și a bilanțului contabil încheiat la 31.12.2019.

3. S-a luat act de Programul de acțiuni al CCINA Constanța pe anul 2020, cu menţiunea că acesta suferă modicări, având în vedere instituirea stării de urgenţă în România. Astfel, au fost anulate sau reprogramate unele evenimente mentionate în programul prezentat. Programul de acţiuni al CCINA Constanţa pentru anul în curs poate fi completat, oricând pe parcursul anului, la propunerea firmelor membre.

4. S-au discutat probleme de interes general, pentru firmele membre, având în vedere starea de urgenţă şi măsurile necesare pentru sprijinirea comunităţii de afaceri în această perioadă. Camera Naţională face parte din Grupul de lucru de pe lângă Guvernul României, astfel că au fost transmise propuneri către Guvern (37 de puncte), inclusiv iniţiativa referitoare la şomajul tehnic.

5. S-au discutat propuneri de obiective generale ale activității CCINA pentru perioada 2020-2024. Au fost solicitate puncte de vedere scrise din partea firmelor membre, pentru a fi susţinute de către CCINA în faţa decidentului politic.

6. S-a aprobat menținerea acelorași Reprezentanți ai Membrilor pe Secțiuni în Adunarea Generală a Reprezentanților Membrilor CCINA, cu înlocuirea celor care nu mai îndeplinesc condițiile statuare, pentru următorul mandat 2020-2022.

În conformitate cu prevederile statutare, toate materialele dezbătute în cadrul Adunărilor Generale pe Secţiuni vor fi supuse spre aprobare / ratificare în cadrul Adunării Generale a Reprezentanţilor Membrilor CCINA Constanţa.

Preşedinte

Mihai Daraban